FIŞA MĂSURII 
SPRIJIN PENTRU CREAREA DE NOI ACTIVITATI ECONOMICE IN SECTORUL NON-AGRICOL – M5/6A  
Tipul măsurii: ☐ INVESTIȚII 
                     ☐ SERVICII 
                     ☒ SPRIJIN FORFETAR 
1.Descrierea generală a măsurii, inclusiv a logicii de intervenţie a acesteia şi a contribuţiei la priorităţile strategiei, la domeniile de intervenţie, la obiectivele transversale şi a complementarităţii cu alte măsuri din SDL
Prin această măsură se urmăreşte crearea de noi activitati economice in teritoriul GAL Tinutul Vinului prin sprijinirea investiţiilor ȋn sectorul non-agricol din mediul rural. Dezvoltarea economică este necesară pentru creştere, angajare şi dezvoltare sustenabilă ȋn teritoriul GAL, contribuind la o echilibrare a condiţiilor economice şi sociale şi sporind veniturile. Sunt promovate, aşadar, legături inter-sectoriale ȋmpreună cu ocuparea şi antreprenoriatul ȋn vederea reducerii fluctuaţiilor ocupării sezoniere ale forţei de muncă şi a sărăciei. 
In prezent la nivelul teritoriului GAL Tinutul Vinului, oportunitatile de angajare sunt reduse, iar somajul este prezent, in teritoriu existand o rata a somajului de 8,30%. (raportata la populatia intre 20-60 ani). Totodata, dupa cum s-a prezentat in analiza diagnistic si analiza SWOT, peste doua treimi din populatie este implicata in activitati agricole, insa acestia lucreaza in propriile exploatatii, mai mult pentru consumul individual, negenerand venituri sau locuri de munca suplimentare. Nevoia de obtinere de venituri suplimentare si de crestere a locurilor de munca disponibile (dimunare a ratei somajului) ar putea fi satisfacuta prin crearea intreprinderilor non-agricole sau dezvoltarea de noi activitati economice in cadrul celor existente. Totodată nevoia de stimulare a antreprenoriatului în cadrul teritoriului GAL este ridicată și este în rezonanță cu nevoia de creștere a valorificării potențialului comunităților rurale din perspectiva pesiajului, culturii, activităților tradiționale dar și a resurselor locale.
Analiza efectuată asupra agenţilor economici din teritoriu arată că aceştia au o capacitate redusă de a furniza locuri de muncă. Au fost identificate un numar de 313 firme in cadrul carora sunt angajate 1755 persoane, din care 90,10% încadreaza în categoria micro-întreprinderilor. Activitatea economică locală se bazează în special pe sectorul de comert (36,10%) - Cele mai multe firme sunt din sectorul de comert – 36,10% (acopera 38,35% din nr total de salariati), urmeaza transporturi – 23,96% (26,50 de salariati), 11,18% industrie (16,64% din nr. de sal.), 5,11% agricultura (5,07% din nr. de sal.), 11,82% constructii (8,49% din nr. de sal), 11,82% servicii ( acopera 4,96% din nr. de sal). Intreprinderile existente în teritoriul GAL Tinutul Vinului nu acoperă toate serviciile nesare populaţiei din mediul rural si nu valorifica pe deplin resursele locale, existand necesitatea de crearea unora noi.
Prezenta măsura contribuie la următorul obiectiv de dezvoltare rurală, conform art. 4 din Reg. (UE) nr. 1305/2013: c). obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă. 
Măsura de faţă are ca obiective specifice: sprijinirea sectorului non-agricol din teritoriul GAL TINUTUL VINULUI; ȋnfiinţarea de noi activităţi economice; crearea de noi activităţi non-agricole pentru micii ȋntreprinzători din teritoriul GAL 
Masura contribuie la urmatoarea prioritate prevazutea in art. 5, Reg. (UE) nr. 1305/2013: P6: Promovarea incluziunii sociale, a reducerii sărăciei și a dezvoltării economice în zonele rurale.
		Măsura corespunde obiectivelor art. 19 din Reg. (UE) 1305/2013 „Dezvoltarea exploatatiilor si a intreprinderilor”. 
		Masura contribuie la domeniul de interventie DI 6A) Facilitarea diversificării, a înființării și a dezvoltării de întreprinderi mici, precum și crearea de noi locuri de muncă.
Măsura contribuie la obiectivele transversale ale Reg. (UE) nr. 1305/2013, legate de inovare, de protecția mediului și de atenuarea schimbărilor climatice și de adaptarea la acestea, astfel:
Inovare: Măsura vizează încurajarea şi susţinerea întreprinzătorilor din domeniul non-agricol pentru crearea acelor activităţi sau servicii care sunt deficitare în comunele din teritoriul GAL. Proiectele selectate vor contribui la stimularea inovării prin activităţile economice create in domenii deficitare, prin contribuţia adusă la dezvoltarea resurselor umane, prin crearea de locuri de muncă şi combaterea sărăciei. Diversificarea activităţilor economice în zonele rurale va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea satelor româneşti.
Protecția mediului: Măsura incurajeaza actiunile de protejare si conservare a mediului inconjurator si a resurselor naturale.
Complementaritatea cu alte măsuri din SDL: masura ar putea fi complementara cu alte masuri din SDL in sensul ca beneficiarii directi ai acestei masuri ar putea fi inclusi in categoria de beneficiari directi/ indirecti ai urmatoarelor masuri: M4/2B Sprijinirea tinerilor fermieri; M6/6A Dezvoltarea sectorului non-agricol
Sinergia cu alte măsuri din SDL: masura contribuie la prioritatea P6, prioritate la care contribuie si urmatoarele masuri M6/6A, M7/6B, M8/6B.
2.Valoarea adăugată a măsurii
Valoarea adăugată a măsurii se reflectă ȋn stimularea potenţialului resurselor locale, ȋn diversificarea economică prin crearea şi dezvoltarea de activităţi economice şi creşterea numărului de ȋntreprinderi, ȋn crearea de locuri de muncă, ȋn ridicarea nivelului de trai al populaţiei, ȋn dezvoltarea şi ameliorarea condiţiilor social-economice ale teritoriului GAL TINUTUL VINULUI. 
3.Trimiteri la alte acte legislative
Recomandarea 2003/361/CE din 6 mai 2003; R (UE) nr. 1407/2013; Comunicarea Comisiei nr. 2008/C155/02; Comunicarea Comisiei nr. 2008/C14/02; Linii directoare comunitare privind ajutorul de stat pentru salvarea și restructurarea întreprinderilor aflate în dificultate; Ordonanță de Urgență nr. 44/2008; Ordonanța de Urgență nr. 142/2008. HG 226/2015 cu modificarile si completarile ulerioare
4.Beneficiari direcţi/indirecţi (grup ţintă)
Fermieri sau membrii unei gospodarii agricole, care își diversifică activitatea prin înființarea unei activități non-agricole în spațiul rural pentru prima dată. Persoanele fizice neautorizate nu sunt eligibile; Micro-întreprinderi și întreprinderi mici existente din spațiul rural, care își propun activități non-agricole, pe care pe care nu le-au mai efectuat până la data aplicării pentru sprijin; Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia (start-ups). 
Beneficiari ai masurii M4/2B care se incadreaza in cei enumerati mai sus
Beneficiari ai masurii M6/6A care se incadreaza in cei enumerati mai sus
5.Tip de sprijin
Sprijin forfetar care nu depășeste limitele cuantumului stabilite în PNDR, pentru finanțarea de noi activități non-agricole în mediul rural pe baza unui plan de afaceri. 
6.Tipuri de acţiuni eligibile şi neeligibile
Tipuri de acţiuni eligibile: Activităţile prevăzute pentru ȋndeplinirea obiectivelor din cadrul Planului de Afaceri, indiferent de natură.
Tipuri de acţiuni neeligibile: Nu au fost prevazute.
7.Condiţii de eligibilitate
-Solicitantul trebuie să se încadreze în categoria beneficiarilor eligibili;
-Solicitantul trebuie să prezinte un plan de afaceri a cărei implementare trebuie să ȋnceapă ȋn cel mult 9 luni de la data deciziei de acordare a sprijn;
-Investiția trebuie să se încadreze în cel puțin una din acțiunile eligibile prevăzute prin măsură;
-Sediul social și punctul/punctele de lucru trebuie să fie situate în teritoriul GALTinutul Vinului iar activitatea va fi desfășurată în  teritoriul GAL Tinutul Vinului;
-Investiția va respecta cerințele privind conformarea cu standardele impuse de legislația națională și europeană, inclusiv pe cele cu privire la efectele asupra mediului.
- Proiectul sa fie implementat in teritoriul GAL
8.Criterii de selecţie
Principiile ȋn ceea ce priveşte stabilirea criteriilor de selecţie sunt următoarele:
- -principiul implementarii unei idei, produs, tehnologii inovatoare pentru a imbunatati un anumit sistem, produs, serviciu etc; principiul protectiei mediului inconjurator in sensul prioritizarii acelor proiecte care includ actiuni ce vizeaza acest aspect;
-principiul utilizarii energiei din surse regenerabile; principiul sectorului prioritar;
- proiecte care propun activitati productive; principiul reinvestirii profitului
- principiul crearii locurilor de munca; principiul varstei beneficiarului (prioritate persoana pana in 40 ani)
- Proiectele care promoveaza activităţi meşteşugăreşti, de artizanat; alte criterii ȋn acord cu specificul teritoriului.
- principiul implementarii proiectelor in localitati cu IDUL scazut
- Principiul implementarii proiectelor in localitati cu un somaj mai ridicat
Principiile de selecție vor fi detaliate suplimentar ȋn faza de implementare a SDL.
9.Sume (aplicabile) şi rata sprijinului
Cuantumul sprijinului este de 45.000 de euro/proiect.
Sprijinul se va acorda sub formă de primă, în două tranşe astfel: 
• 70% din cuantumul sprijinului la semnarea deciziei de finanțare; 
• 30% in cuantumul sprijinului se va acorda cu condiția implementării corecte a planului de afaceri, fără a depăși 5 ani de la semnarea deciziei de finanțare. 
[bookmark: _GoBack]
10.Indicatori de monitorizare
Indicatorii stabiliti sunt urmatorii:
-numar de proiecte sprijinite: minim 3;  
număr de locuri de muncă create: minim 3

